B. BAINISTÍOCHT DRAMHAÍOLA

1. 31993 R 0259: Rialachán (CEE) Uimh. 259/93 ón gComhairle an 1 Feabhra 1993 maidir le loingsiú dramhaíola a mhaoirsiú agus a rialú laistigh den Chomhphobal Eorpach agus isteach ann agus amach as (IO L 30, 6.2.1993, lch. 1), mar atá arna leasú go deireanach le:

- 32001 R 2557: Rialachán (CE) Uimh. 2557/2001 ón gCoimisiún an 28.12.2001 (IO L 349, 31.12.2001, lch. 1).

(a) Go dtí an 31 Nollaig 2012, cuirfear in iúl do na húdaráis inniúla gach loingsiú dramhaíola lena hathghabháil chuig an bPolainn atá liostaithe in Iarscríbhinn II de Rialachán (CEE) Uimh. 259/93 agus próiseálfar iad ar cothrom le hAirteagail 6, 7 agus 8 den Rialachán.

(b) De mhaolú ar Airteagal 7(4) de Rialachán (CEE) Uimh. 259/93, féadfaidh na húdaráis inniúla agóidí a dhéanamh i gcoinne loingsithe chuig an bPolainn lena hathghabháil i gcás na dramhaíola seo a leanas ar cothrom leis na forais agóide atá leagtha síos in Airteagal 4(3) den Rialachán. Beidh loingsithe den sórt sin faoi réir Airteagal 10 den Rialachán.

- GE 010 - GE 020 gloine

- GH 010 - GH 015 plaisteach

- GI 010 - GI 014 páipéar

- GK 020 boinn chaite

AA. Dramhaíl a iompraíonn miotal:

- AA 090 ex 2804 80 Dramhaíl agus iarmhair arsanaice

- AA 100 ex 2805 40 Dramhaíl agus iarmhair mhearcair

- AA 130 Licéir ó mhiotail a phicliú

AB. Dramhaíl a bhfuil comhábhair neamhorgánacha go príomha iontu, ar féidir miotail agus ábhair orgánacha a bheith iontu:

AC. Dramhaíl a bhfuil comhábhair orgánacha go príomha iontu, ar féidir miotail agus ábhair neamhorgánacha a bheith iontu:

- AC 040 Slodaí peitril (gásailín) luaidhe

- AC 050 Sreabháin theirmeacha (traschur teasa)

- AC 60 Sreabháin hiodrálacha

- AC 70 Sreabháin choscán

- AC 080 Sreabháin frithreoáin

- AC 110 Féanóil, comhábhair feanóil lena n-áirítear clóraifeanól i bhfoirm leachtanna agus slodaí

- AC 120 Naftailéiní polaclóirinithe

- AC 150 Clórafluaracarbóin

- AC 160 Halóin

- AC 190 Bruth — meilteach éadrom de dheasca stialladh gluaisteán

- AC 200 Comhdhúile orgánacha fosfair

- AC 230 Iarmhair neamhuiscí halaiginithe nó neamh-halaiginithe driogtha a eascraíonn ó oibríochtaí athghabhála tuaslagóirí orgánacha

- AC 240 Dramhaíl a eascraíonn ó hidracarbóin halaiginithe alafatacha (ar nós clóraimeatán, déchlóireatáin, clóiríde vinile, clóiríde vinilidéine, clóiríde aillile agus eipeaclóirihidríne) a tháirgeadh

- AC 260 Aoileach leachtach muc, faecas

AD. Dramhaíl ar féidir comhábhair orgánacha nó neamhorgánacha a bheith inti:

- AD 010 Dramhaíl ó tháirgí cógaisíochta a tháirgeadh agus a ullmhú

- AD 040 Ciainídí neamhorgánacha, amach ó iarmhair a iompraíonn miotail lómhara i bhfoirm sholadach ina bhfuil rianta de chiainídí neamhorgánacha

- AD 050 Ciainídí orgánacha

- AD 060 Dramhaíl olaí/uisce; meascáin hidracarbón/uisce, eibleachtaí

- AD 070 Dramhaíl ó dhúigh, ruaimeanna, líocha, péinteanna, laicir, vearnais a tháirgeadh, a fhoirmliú agus a úsáid

- AD 150 Ábhar orgánach nádúrtha arna úsáid mar mheán scagtha (ar nós bithscagairí)

- AD 160 Dramhaíl bhardasachta/thís

Amach ó ghloine, páipéar agus boinn chaite, ní fhéadfar an tréimhse seo a fhadú go tráth níos déanaí ná an 31 Nollaig 2012 faoin nós imeachta atá sainithe in Airteagal 18 de Threoir 75/772/CEE [26] ón gComhairle maidir le dramhaíl, mar atá arna leasú le Treoir 91/156/CEE [27].

(c) De mhaolú ar Airteagal 7(4) de Rialachán (CEE) 259/93, féadfaidh na húdaráis inniúla agóid i gcoinne loingsithe dramhaíola chuig an bPolainn lena hathghabháil atá liostaithe in Iarscríbhinn IV a ghabhann leis an Rialachán agus agus i gcoinne loingsithe dramhaíola lena hathghabháil nach bhfuil liostaithe sna hIarscríbhinní a ghabhann leis an Rialachán ar cothrom leis na forais agóide atá leagtha síos in Airteagal 4 (3) de Rialachán (CEE) 259/93;

(d) De mhaolú ar Airteagal 7(4) de Rialachán (CEE) 259/93, déanfaidh na húdaráis inniúla agóid i gcoinne loingsithe dramhaíola lena hathghabháil atá liostaithe in Iarscríbhinní II, III agus IV den Rialachán agus i gcoinne loingsithe dramhaíola lena hathghabháil nach bhfuil liostaithe sna hIarscríbhinní sin arb é a gceann scríbe áis a thairbhíonn de mhaolú sealadach ar fhorálacha áirithe de Threoir 94/97/CE [28] maidir le cosc agus rialú iomlánaithe ar an truailliú, le linn na tréimhse ina gcuirtear an maolú sealadach i bhfeidhm maidir leis an áis chinn scríbe.

2. 31994 L 0062: Treoir 94/62/CE ó Pharlaimint na hEorpa agus ón gComhairle an 20 Nollaig 1994 maidir le pacáistiú agus dramhaíl pacáistithe (IO L 365, 31.12.1994, lch. 10).

De mhaolú ar Airteagal 6(1)(a) agus (b) de Threoir 94/62/CE, bainfidh an Pholainn amach na spriocanna athghabhála agus athchúrsála do na hábhair pacáistithe seo a leanas faoi cheann an 31 Nollaig 2007 i gcomhréir leis na spriocanna idirmheánacha seo a leanas:

- plaistigh a athchúrsáil: 10 % de réir meáchain faoi cheann dháta an aontachais, 14 % faoi cheann 2004 agus íosmhéid 15 % faoi cheann 2005,

- miotail a athchúrsáil: 11 % de réir meáchain faoi cheann dháta an aontachais, 14 % faoi cheann 2004 agus íosmhéid 15 % faoi cheann 2005,

- ráta iomlán athghabhála: 32 % de réir meáchain faoi cheann dháta an aontachais, 32 % faoi cheann 2004, 37 % faoi cheann 2005 agus 43 % faoi cheann 2006.

3. 31999 L 0031: Treoir 1999/31/CE ón gComhairle an 26 Aibreán 1999 maidir le líonadh talún le dramhaíl (IO L 182, 16.7.1999, lch. 1).

De mhaolú ar Airteagal 14(c) agus pointí 2, 3, 4 agus 6 d'Iarscríbhinn I de Threoir 1999/31/CE, agus gan dochar do Threoir 72/442/CEE ón gComhairle maidir le dramhaíl [29], agus do Threoir 91/689/CEE ón gComhairle maidir le dramhaíl chontúirteach [30], ní bheidh feidhm sa Pholainn go dtí an 1 Iúil 2012 ag na ceanglais a bhaineann le rialú uisce agus bainistíocht láisteach, ithir agus uisce a chosaint, rialú agus cobhsaíocht gáis maidir le líonadh talaimh bardasach, faoi réir na spriocanna idirmheánacha seo a leanas:

- faoi cheann dháta an aontachais: 11200000 tona de líonadh talaimh nach gcomhlíonann an Treoir, .i. 85 % as iomlán 13200000 tona de líonadh talaimh,

- faoi cheann an 31 Nollaig 2004: 10300000 tona de líonadh talaimh nach gcomhlíonann an Treoir, .i. 77,5 % as iomlán 13300000 tona de líonadh talaimh,

- faoi cheann an 31 Nollaig 2005: 9350000 tona de líonadh talaimh nach gcomhlíonann an Treoir, .i. 70 % as iomlán 13350000 tona de líonadh talaimh,

- faoi cheann an 31 Nollaig 2006: 7900000 tona de líonadh talaimh nach gcomhlíonann an Treoir, .i. 59 % as iomlán 13400000 tona de líonadh talaimh,

- faoi cheann an 31 Nollaig 2007: 4600000 tona de líonadh talaimh nach gcomhlíonann an Treoir, .i. 36 % as iomlán 12800000 tona de líonadh talaimh,

- faoi cheann an 31 Nollaig 2008: 4000000 tona de líonadh talaimh nach gcomhlíonann an Treoir, .i. 32 % as iomlán 12500000 tona de líonadh talaimh,

- faoi cheann an 31 Nollaig 2009: 3200000 tona de líonadh talaimh nach gcomhlíonann an Treoir, .i. 26 % as iomlán 12200000 tona de líonadh talaimh,

- faoi cheann an 31 Nollaig 2010: 2000000 tona de líonadh talaimh nach gcomhlíonann an Treoir, .i. 17 % as iomlán 12000000 tona de líonadh talaimh,

- faoi cheann an 31 Nollaig 2011: 1200000 tona de líonadh talaimh nach gcomhlíonann an Treoir, .i. 10 % as iomlán 11700000 tona de líonadh talaimh,

Ní bheidh feidhm ag an bhforáil seo maidir le dramhaíl chontúirteach ná dramhaíl thionsclaíoch.

Soláthróidh an Pholainn don Choimisiún faoi cheann an 30 Meitheamh gach bliain ag tosú i mbliain an aontachais tuarascáil maidir leis an Treoir a chur chun feidhme de réir a chéile agus comhlíonadh na spriocanna idirmheánacha sin.

[26] IO L 194, 25.7.1975, lch. 39. Treoir mar atá arna leasú go deireanach ag Treoir 96/350/CE ón gCoimisiún (IO L 135, 6.6.1996, lch. 32).

[27] IO L 78, 26.3.1991, lch. 32.

[28] IO L 275, 10.10.1996, lch. 26.

[29] IO L 194, 25.7.1975, lch. 39. Treoir mar atá arna leasú go deireanach le Treoir 96/350/CE ón gCoimisiún (IO L 135, 6.6.1996, lch. 32).

[30] IO L 377, 31.12.1991, lch. 20. Treoir mar atá arna leasú go deireanach le Treoir 94/31/CE (IO L 168, 2.7.1994, lch. 28).

--------------------------------------------------